

**VAS “Valsts nekustamie īpašumi”**

[vni@vni.lv](mailto:vni@vni.lv)

**Zemkopības ministrijai**

[pasts@zm.gov.lv](mailto:pasts@zm.gov.lv)

Informācijai: **AS “Latvijas valsts meži”**

[lvm@lvm.lv](mailto:lvm@lvm.lv)

Informācijai: **AS “INČUKALNS TIMBER”**

[jk@incukalnstimber.lv](mailto:jk@incukalnstimber.lv)

Rīgā, 2022. gada 28. decembrī

Nr.12/01

Uz 19.12.2022 Nr. 2/9-3/10646

***Par meža zemes atsavināšanas jautājuma virzību***

“Rettenmeier Baltic Timber” SIA ir saņēmusi un izskatījusi VAS “Valsts nekustamie īpašumi” (VNĪ) vēstuli Nr. Nr. 2/9-3/10646, kurā VNĪ informē Zemkopības ministriju, kādi papildu dokumenti tai nepieciešami, lai varētu turpināt virzīt jautājumu par attiecīgās meža zemes atsavināšanu. “Rettenmeier Baltic Timber” SIA saprot, ka šie dokumenti ir iestāžu rīcībā un “Rettenmeier Baltic Timber” SIA atbalsts šajā sakarā nav nepieciešams.

Minētajā vēstulē VNĪ arī norādījusi, ka saskaņā ar Nekustamā īpašuma valsts kadastra informācijas sistēmas datiem uz nekustamā īpašuma “Cūksilu mežs” Inčukalna pagastā, Siguldas novadā sastāvā ietilpstošās zemes vienības, kadastra apzīmējums 8064 006 1376, atrodas pirmsreģistrētas būves ar kadastra apzīmējumiem 8064 006 1376 001 (estakādes iekārta), 8064 006 1376 002 (mērīšanas iekārta), 8064 006 1376 003 (mizošanas ēka), 8064 006 1376 004 (šķirošanas līnijas iekārta) un 8064 006 1376 005 (atbērtne). VNĪ lūgusi sniegt informāciju par iepriekš minēto būvju piederību.

Ar šo “Rettenmeier Baltic Timber” SIA informē, ka VNĪ norādītās būves ir būves, kuru būvniecībai “Rettenmeier Baltic Timber” SIA 2022. gada 8. novembrī tika izsniegt būvatļauja Nr. BIS-BV-4.2-2022-525. Saskaņā ar normatīvajiem aktiem, izsniedzot būvatļauju, plānotās būves tiek pirmsreģistrētas, proti, tām tiek piešķirts kadastra apzīmējums būvniecības saskaņošanas stadijā. Dabā minētās būves vēl neeksistē, jo būvniecības sagatavošanas (būvprojekta izstrādes) process vēl nav pabeigts un būvdarbi vēl nav uzsākti. Informatīviem nolūkiem “Rettenmeier Baltic Timber” SIA pievieno šai vēstulei būvatļauja Nr. BIS-BV-4.2-2022-525.

Papildus “Rettenmeier Baltic Timber” SIA informē, ka būvniecība zemes vienībā ar kadastra apzīmējumu 80640061376 ir plānota, pamatojoties uz Apbūves tiesības līgumu, kas 2020. gada 20. oktobrī tika noslēgts starp VAS “Latvijas valsts meži” un “Rettenmeier Baltic Timber” un uz kura pamata ir atvērts apbūves tiesības nodalījums zemesgrāmatā (tā kā apbūves tiesības līgums tika noslēgts vēl pirms attiecīgās zemes vienības nodalīšanas, kadastra apzīmējumi apbūves tiesības līgumā un zemesgrāmatā nesakrīt ar pašreizējo nodalītās zemes vienības kadastra apzīmējumu).

“Rettenmeier Baltic Timber” SIA ieskatā, faktam, ka uz atsavināmās zemes vienības ir ierosināts būvniecības process, kura iniciators ir “Rettenmeier Baltic Timber” SIA, nevajadzētu ietekmēt nedz atsavināšanas procesu, nedz atsavināmās zemes novērtējumu.

Jebkādu jautājumu gadījumā saistībā ar šo iesniegumu lūdzam sazināties ar “Rettenmeier Baltic Timber” SIA valdes locekli Rolandu Rimicānu, tālrunis +371 29220748, e-pasts: [rimicans.rolands@rettenmeier.com](mailto:rimicans.rolands@rettenmeier.com).

Pielikumā:

1. būvatļauja Nr. BIS-BV-4.2-2022-525;
2. izraksts no zemesgrāmatas par apbūves tiesību.

Ar cieņu,

Rolands Rimicāns

valdes loceklis

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU